பாடல்கள் சரி. அதற்கு இசை எங்கிருந்து வருகிறது என்று புத்திசாலித்தனமாக கேட்கும் உலக சினிமாவின் ரசிகன் என்ற போதிலும்...பாட்டு பாடி ஒரு குடும்பத்தை கண்டு பிடித்த அந்த கால சினிமாவின் ருசியை மறக்க முடியுமா....? சிறுவயதில் பாடிய பாடலை வளர்ந்த பின் பாடி காதலிக்கு தன்னை அடையாளம் காட்டும் கலர் கலர் காட்சிகளை தாண்டி தானே அகிராவையும் நோலனையும் கண்டடைந்தோம். தான் பாடிய பாடலை வேறோர் இடத்தில் கதை நாயகன் பாட அதை தேடி நாயகி ஓடி வரும் போது விசிலடித்து சீட்டின் நுனிக்கு வந்த சினிமாக்களை தரமில்லாத சினிமா என்று கூறி விட முடியுமா...?